**ELŐTERJESZTÉS**

**A Gazdasági és Városstratégiai Bizottság 2018. december 3-i ülésére**

**Javaslat a Szombathely, Kisfaludy Sándor utca 1. szám alatti ingatlanról szóló tájékoztató elfogadására**

A Szombathely, Kisfaludy Sándor utca 1. szám alatti ingatlan 7 albetéte (6748/A/3, 6748/A/4, 6748/A/6, 6748/A/7, 6748/A/8, 6748/A/9, 6748/A/11) a 2017. évi vagyonkoncepció keretében lett kijelölve egyben történő értékesítésre.

A szóban forgó ingatlan több alkalommal került meghirdetésre az alábbi forgalmi értékeken:

* a 187/2017. (VI.15.) és 239/2017. (IX.14.) Kgy. sz. határozatok alapján a SZOVA Zrt. értékbecslése szerint 98.100.000,- Ft + ÁFA, azaz 124.587.000,- Ft forgalmi értéken;
* a 15/2018. (II.15.) Kgy. sz. határozat alapján a West Ingatlan Bt. értékbecslése szerint 84.645.669,- Ft + ÁFA, azaz bruttó 107.500.000,- Ft forgalmi értéken.

A pályázati eljárások – ajánlat hiányában – eredménytelenül zárultak.

A Közgyűlés a 15/2018. (II.15.) Kgy. sz. határozatában felkérte a polgármestert, amennyiben a Kisfaludy S. u. 1. szám alatti ingatlan értékesítésre kijelölt albetéteinek egyben történő értékesítése 2018. június 30. napjáig eredménytelenül zárul, az egyes albetétek külön történő értékesítése kezdődjön meg az ingatlanok értékei alapján a vagyonrendelet szerinti tulajdonosi jogkör gyakorlója által jóváhagyott pályázati felhívások alapján.

Az ingatlan kezelője, a SZOVA Nonprofit Zrt.-t megvizsgálta az egyes albetétek külön történő értékesítésének lehetőségét.

A jelenleg hatályos társasházi alapító okirat szerint, annak módosítása nélkül, az alábbi albetétek értékesíthetők a SZOVA Nonprofit Zrt. által megállapított forgalmi értéken:

|  |  |  |
| --- | --- | --- |
| Hrsz | alapterület (m2) | nettó forgalmi érték (Ft) |
| 6748/A/4 | 242 | 32.800.000 |
| 6748/A/6 | 30 | 4.400.000 |
| 6748/A/8 | 51 | 7.500.000 |
| 6748/A/11 | 207 | 27.500.000 |

A többi albetét esetén az értékesítés előtt szükséges egyes közös tulajdonban lévő helyiségek külön tulajdonba adása, értékesítése, amelyhez szükséges az alapító okirat módosítása is a tulajdonosok 100 %-os egyetértésével. A Magyar Állam tulajdonosi pozíciójára tekintettel ez az eljárás nagyon hosszadalmas.

A társasházban több olyan nagy alapterületű, több helyiségből álló albetét van, ahol jelenleg osztott használat valósul meg. Az egyes albetétek megosztásához elég a tulajdonosok többségi hozzájárulása, azonban ezen ingatlanrészek megosztása műszakilag nem minden esetben lehetséges, illetve javasolt.

Javaslom, a Tisztelt Bizottság kérje fel a polgármestert, hogy Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 14. §-ára figyelemmel – az ingatlanok érékétől függően – a rendelet 8. §-ában meghatározott tulajdonosi jogkör gyakorlója elé terjessze az egyes albetétek értékesítésére vonatkozó pályázati felhívást.

Az albetétek közül egynél a polgármester, kettő esetében a Gazdasági és Városstratégiai Bizottság, illetve egy esetében a Közgyűlés a tulajdonosi jogok gyakorlója.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjenek.

**Szombathely, 2018. november 29.**

**/: Dr. Puskás Tivadar :/**

**Határozati javaslat**

**…./2018. (XII. 3.) GVB. számú határozat**

A Gazdasági és Városstratégiai Bizottság a Szombathely, Kisfaludy Sándor utca 1. szám alatti ingatlanról szóló tájékoztatót elfogadja, egyúttal felkéri a polgármestert, hogy a Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 14. §-ára figyelemmel – az ingatlanok értékétől függően – a rendelet 8. §-ában meghatározott tulajdonosi jogkör gyakorlója elé terjessze az egyes albetétek (6748/A/4, 6748/A/6, 6748/A/8, 6748/A/11) értékesítésére vonatkozó pályázati felhívást.

**Felelős:** Dr. Puskás Tivadar polgármester

Lendvai Ferenc, a Gazdasági és Városstratégiai Bizottság elnöke

(végrehajtásért: Lakézi Gábor, a Városüzemeltetési Osztály vezetője)

**Határidő**: azonnal